Hej Bolius

Hvis et område, der tidligere har ligget i et sommerhusaftaleområde /landzone  bliver ændret til et sommerhusområde ved en lokalplan, vil tidligere servitutter/deklarationer, som ikke er ophævet ved lokalplanen så stadig gælde?

venlig hilsen Bente H


Vil ny lokalplan ophæve alle tidligere servitutter/deklarationer?
Kære Bente H

En lokalplan er en offentligretlig reguleringsmekaniske, mens servitutter kan være både offentligtretlige og privatretlige. 

En lokalplan kan alene aflyse servitutter, såfremt lokalplanen indeholder bestemmelser, som medfører at det for ejeren af en ejendom indenfor lokalplanens område ikke er muligt at overholde både lokalplanen OG servitutten. Er servitutten blot skærpende i forhold til lokalplanen skal begge overholdes. Servitutter kan således aflyses med en lokalplan, hvis denne indeholder en formåls- og indholdsuforenelighed med servitutten.

Bemærk at det alene er tilstandsservitutter (eksempelvis udforming af bebyggelse, beplantning mv) der kan aflyses med baggrund i en lokalplan - ikke rådighedsservitutter (i form af eksempelvis brugsrettigheder, færdselrettigheder). 

At en lokalplanen ændrer et område fra én anvendelse til en anden vil ikke medføre at servitutter automatisk aflyses og dé servitutter, som ikke aflyses af en lokalplan vil således stadig gælde. 

